इलियास और शब्बीर, दोनों अपनी आयु के शुरुआती 30वें साल में हैं, इन्होंने अपना बचपन इसी गांव में बिताया था। इलियास अब करगिल में एक छोटा प्रिंटिंग प्रेस चलाते हैं और शब्बीर एक टैक्सी चालक हैं – उसी टैक्सी से वह हमें यहां लेकर आए हैं। पिछले कुछ दशकों में, हुंदरमन बरोक (जो सरकारी रिकॉर्ड में, पोएन गांव की एक बस्ती है) में रहने वाले दो परिवारों को छोड़ बाकी सभी परिवार, लगभग एक किलोमीटर और ऊपर, फैले हुए क्षेत्र में स्थानांतरित हो चुके हैं – पहली वजह थी 1971 का भारत-पाक युद्ध, फिर बढ़ते परिवारों (2011 की जनगणना के अनुसार, यहां की संयुक्त जनसंख्या 216 है) को समायोजित करने और सर्दियों में पहाड़ के टूट कर गिरने के खतरे से बचने के लिए भी। नई आबादी को भी हुंदरमन ही कहा जाता है।